**OBRAZLOŽENJE UZ OPĆI DIO PRORAČUNA OPĆINE KOLAN ZA RAZDOBLJE**

**2022. – 2024. GODINE**

Općina Kolan je jedinica lokalne samouprave.Općina Kolan u svom sastavu ima: Općinsko vijeće kao predstavničko tijelo od 7 članova i Općinskog načelnika kao izvršno tijelo. Općinski načelnik sukladno zakonu predstavlja i zastupa Općinu Kolan.U Općini Kolan ustrojen je Jedinstveni upravni odjel koji obavlja poslove iz samoupravnog djelokruga Općine koji su mu povjereni zakonom, Statutom i odlukama Općinskog vijeća i Općinskog načelnika.Pravilnikom o unutarnjem redu Jedinstvenog upravnog odjela sistematizirano je 18 radnih mjesta, a popunjeno je 12 radnih mjesta.Općina Kolan obavlja poslove lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima.Općina Kolan u svom vlasništvu ima društva Čistoća i održavanje Kolan d.o.o. i Komunalno društvo Kolan d.o.o. osnovana kao komunalne tvrtke.

Proračun Općine Kolan izrađen je na način propisan Zakonom o proračunu (NN 87/08,136/12 i 15/15) i podzakonskim aktima Pravilnikom o proračunskim klasifikacijama (NN 26/10, 120/13 i 1/20) i Pravilnikom o proračunskom računovodstvu i računskom planu (NN 124/14 , 115/15 ,87/16, 3/18, 126/19 i 108/20), te Uputama za izradu proračuna jedinica lokalne i područne (regionalne) samouprave. Proračun Općine Kolan za 2022. godinu temelji se na ranije usvojenoj projekciji uz određena odstupanja uvjetovana izmjenama zakonskih okvira, propisa te općinskih odluka, kao i dinamikom punjenja prihoda te realizacijom planiranih aktivnosti i projekata.

Proračun za 2022. godinu donosi se na razini podskupine računa (treća razina računskog plana), dok se projekcija za 2023. i 2024. godinu donose na razini skupine (druga razina računskog plana).

Proračun se sastoji od:

- Općeg dijela

- Posebnog dijela

Opći dio proračuna čini Račun prihoda i rashoda i Račun financiranja.

U Računu prihoda i rashoda podaci proračuna navedeni su po ekonomskoj klasifikaciji, a čine ih prihodi poslovanja, prihodi od prodaje nefinancijske imovine te rashodi poslovanja i rashodi za nabavu nefinancijske imovine.

**PRIHODI:**

Iznosi prihoda proračuna Općine Kolan za trogodišnje razdoblje 2022-2024. planirani su prema ostvarenju prihoda 2021. godine s time da su uzete u obzir vlastite gospodarske i društvene specifičnosti te naznake koje Općina ima o budućoj gradnji objekata na svom području.

S obzirom na navedeno ukupni prihodi Općine Kolan planirani su:

* u 2022. godini u apsolutnom iznosu od 32.381.500,00 kn,
* u projekcijama za 2023. u iznosu 25.744.900,00 kn i
* u projekcijama za 2024. u iznosu 23.544.900,00 kn.

*Prihodi od poreza (skupina 61)*

Prihodi od poreza čine značajan dio Proračuna Općine Kolan. Planirani su u iznosu 8.305.000,00 kn u 2022., 8.005.000,00 kn u 2023. i 8.005.000,00 kn u 2024. godini. Najveći dio odnosi se na Porez na promet nekretnina (podskupina 613) koji je u 2022. godini planiran u iznosu od 4.850.000,00 kn.

*Pomoći od inozemstva i od subjekata unutar općeg proračuna (skupina 63)*

Prihodi skupine 63 jasnije će se pokazati u 2022. godini. Prema trenutnim pokazateljima planirane su sljedeće pomoći:

Podskupina 638:

- kapitalna pomoć iz državnog proračuna temeljem prijenosa EU sredstava za Kulturni centar Kolan

- kapitalna pomoć iz državnog proračuna temeljem prijenosa EU sredstava za energetsku obnovu zgrada

- kapitalna pomoć iz državnog proračuna temeljem prijenosa EU sredstava za Šetnicu Mandre- Kolanjski Gajac

- kapitalna pomoć iz državnog proračuna temeljem prijenosa EU sredstava za izgradnju cesta na području općine Kolan

- kapitalna pomoć iz državnog proračuna temeljem prijenosa EU sredstava za nabavu komunalne opreme

- kapitalna pomoć iz državnog proračuna temeljem prijenosa EU sredstava za Sportski centar Mandre

- kapitalna pomoć iz državnog proračuna temeljem prijenosa EU sredstava za Reciklažno dvorište

- kapitalna pomoć iz državnog proračuna temeljem prijenosa EU sredstava za Vrtić

*Prihodi od imovine (skupina 64)*

Vlastite prihode Općine moguće je predvidjeti s manjim odstupanjima.

Podskupina 641: kamate

Podskupina 642: prihodi od zakupa nekretnina, naknade za koncesije, naknade za uporabu javnih i općinskih površina

*Prihodi od upravnih i administrativnih pristojbi, pristojbi po posebnim propisima (skupina 65)*

Prihodi po posebnim propisima planirani su temeljem ostvarenja u 2021. godini, te prema očekivanjima uzimajući u obzir vlastite gospodarske i društvene specifičnostite te naznake koje Općina ima o budućoj gradnji objekata na svom području.

Skupina 65 obuhvaća prihode od upravnih pristojbi te prihode po posebnim propisima kao što su komunalna naknada, komunalni doprinos te ostale prihode.U okviru ove skupine prihoda najveći dio odnosi se na prihode po posebnim propisima i to na prihode od komunalnog doprinosa i komunalne naknade.

Prihodi od komunalnog doprinosa planirani su u 2022. godini iznosu od 4.600.000,00 kn, a od komunalne naknade planirani su u 2022. godini iznosu od 1.850.000,00 kn.

*Kazne upravne mjere i ostali prihodi (skupina 68)*

Obuhvaća prihode koji najvećim dijelom proizlaze iz aktivnosti komunalnog redarstva (kazne) te ostale prihode.

**PRIMICI:**

Ukupni primici proračuna Općine Kolan planirani su:

* u 2022. godini u iznosu od 1.500.000,00 kn,
* u projekcijama za 2023. u iznosu 1.300.000,00 kn i
* u projekcijama za 2024. u iznosu 600.000,00 kn.

Općina Kolan primitke planira ostvariti od prodaje vlastitog zemljišta u svrhu izgradnje komunalne infrastrukture.

**RASHODI:**

Pripadajući rashodi planiraju se na razini očekivanih prihoda i primitaka. Kod planiranja rashoda rukovodilo se obvezama koje je Općina preuzela u 2021. godini te o potrebama lokalnog stanovništva.

S obzirom na navedeno ukupni rashodi Općine Kolan planirani su:

* u 2022. godini u apsolutnom iznosu od 32.381.500,00 kn,
* u projekcijama za 2023. u iznosu 25.744.900,00 kn i
* u projekcijama za 2024. u iznosu 23.544.900,00 kn.

**IZDACI:**

Izdaci proračuna Općine Kolan planirani su za otplatu duga i to:

* u 2022. godini u apsolutnom iznosu od 2.130.000,00 kn,
* u projekcijama za 2023. u iznosu 1.556.000,00 kn i
* u projekcijama za 2024. u iznosu 1.556.000,00 kn.

**REZULTAT POSLOVANJA**:

U Proračunu za 2022. godinu planiran je višak prihoda koji se prenosi iz 2021. godine u ukupnom iznosu od 1.100.000,00 kn.